Karmina Šilec: OVIS Dolgočasne ovce, ki spreminjajo svet
2024-11-15 18:00 - 21:00, 2024-11-16 18:00 - 21:00 (Europe/Paris) | Maribor center / Kulturna četrt Minoriti
dokumentarna opera
Ovce so bistvene v človeški zgodbi. Med živalmi je ovca najmočneje vplivala na življenje ljudi. Ključna v človekovi zgodovini nas ta izjemna žival hrani, zdravi, oblači, nam pomaga do blaginje in bede, graditi imperije in pustošiti krajine, urejati dom in odkrivati nove kontinente, graditi mesta in ustvarjati umetnine. Ovce niso le rejne živali, ki čakajo, da postanejo ovčetina. OVIS postavlja to vsakdanjo vrsto v ospredje. Raziskuje, kako močno so ovce vplivale na človeštvo in naravo, od kod so prišle in česa izjemnega smo se ljudje od njih naučili.
Uspeh ali neuspeh civilizacij je bil odvisen od ovac. Njihova vloga v prehrani je človeka biološko spremenila, pomembne so v sodobni medicini, znanosti, gospodarstvu in industriji, v mnogih kulturah nosijo velik simbolni pomen.
OVIS daje tem bitjem priložnost, da povedo svojo zgodbo.

Povezava do originalnega članka

Odprtje skupinske razstave
2024-11-15 19:00 - 2024-12-14 14:00 | Maribor center / MMC KIBLA, Ulica kneza Koclja 9, Maribor
Cvetka Hojnik in Taja Frešer: Temna stran emocij
Vljudno vabljeni na odprtje skupne razstave Cvetke Hojnik in Taje Frešer Temna stran emocij, ki bo v petek, 15. novembra 2024, ob 19. uri v prostoru za umetnost KiBela. Ob tem se bo kot del projekta zgodil tudi modni performans.
Razstava je povezava dveh umetnic in tvori nova medsebojna razmerja v okoliščinah ambientalne celostne grafične podobe. Gradi na vizualni in čustveni zgodbi, ki jo povezujejo materiali, strukture, zvoki in gibanje. Gre za koncept povezovanja oblačil in vizualnih instalacij v celostno podobo.
Premikajoči se modeli, ki postanejo statični objekti oz. skulpture, se zlijejo v eno s slikami, ozadjem in prostorom. Zato dela postanejo metafore miselnega in čustvenega, resničnega in duhovnega v prostoru in času.

Povezava do originalnega članka

Razstava Tajda Novšak: Shapeshifting
2024-11-15 19:00 - 2024-12-20 17:00 | Galerija Tkalka
Razstava Shapeshifting predstavlja predelana in preoblikovana pretekla umetniška dela umetnice Tajde Novšak. Temelji na ustvarjalni praksi, ki jo je razvijala med študijem na Akademiji za likovno umetnost in oblikovanje v Ljubljani. Svoje kiparske prakse ni omejila na tradicionalne tehnike, ampak razvila metodologijo, ki se je osredotočala na preplet umetniškega izraza in psihološkega raziskovanja. Ustvarjala je objekte, ki so vizualno spominjali na kletke in prikazovali ograjene osebne prostore, reflektirajoč tako fizične kot mentalne bariere, s katerimi se je soočala v določenem obdobju svojega življenja. Te strukture so postale orodje za introspekcijo in dialog o duševnem zdravju, stresu in osebnem razvoju, s čimer so pridobile terapevtsko vrednost.
Na vprašanje, ali je bila odločitev, v kaj bo predelala obstoječa umetniška dela intuitivna, je odgovorila: »Seveda, zamislila sem si, kako bi jih lahko uporabila in ohranila v svojem domu.«
Koncept uporabnosti je služil kot vodilo zamisli. Vendar je vzgib po tem globlje narave in se tiče sentimentalne vrednosti umetniških objektov, ki so nosilci spominov nekega preteklega življenjskega obdobja. Empatija do lastnega dela je Novšak napeljala, da se je lotila novega projekta predelave in preoblikovanja umetniških artefaktov, ki so zadnjih nekaj let potrpežljivo čakali v garaži in delavnici domače hiše. Kot sama pravi: »Zavoljo novega življenja« in v izogib trajni pozabi.

S tem pristopom odpira nova razmišljanja o osebnostni rasti, svoji vlogi ustvarjalke in sočasno vlogi umetniških del. Recikliranje (lastnih) del odpira nov pogled na trajnost, namen in funkcionalnost umetniških objektov v času, ko se kulturno polje zavoljo preživetja v času hitrega kapitalizma sooča s hiperprodukcijo. Umetniška dela so odslužila svoj razstavni namen, niso bila prodana kupcu, njihova najverjetnejša usoda je skladišče in pozaba. Hkrati pa avtorica postavlja pod vprašaj vlogo umetnikovega dela na osebni in kolektivni ravni. V kontekstu širše družbene problematike postane to vprašanje še posebej pomembno, saj nakazuje na potrebo po preoblikovanju umetniškega sistema, ki umetnike pogosto postavlja v položaj, kjer se njihova dela po zaključenih razstavah znajdejo v stanju neuporabnosti ali pozabljenosti.

Začetna pozicija je osebna. Transformacija v umetnosti ni samo tehnični postopek, ampak globoka refleksija o naravi ustvarjalnosti in odnosu do lastnega dela. Novšak s predelovanjem preteklih del reflektira minljivost trenutka, ko je bilo delo ustvarjeno. Umetniška dela, ki so nastala v določenem življenjskem obdobju, so nosilci specifičnih čustvenih in mentalnih stanj, znotraj umetničinih individualnih in družbenih kontekstov. Proces transformacije se tu kaže kot kompleksna praksa, ki preči osebne, materialne in družbene sfere, podobno kot to analizira filozofinja Jane Bennett v delu Vibrant Matter (2010), kjer opozarja na vitalnost neživih materialov in njihovo sposobnost, da vplivajo na svet okoli nas. Umetnica s svojo prakso poudarja prav to – ko so predelana in preoblikovana, umetniška dela postanejo dejavne entitete v nenehni interakciji s časom in prostorom, v katerega so postavljena. Interakcija ni zgolj estetska, ampak tudi metafizična: kako lahko materiali, ki so nekoč nosili določene pomene, v novem kontekstu pridobijo nove vsebine in s tem odsevajo našo lastno preobrazbo? V trenutku predelave izgubijo specifično časovno pripadnost in se prerodijo v nove entitete. Proces je podoben osebnostni rasti – kot se posameznik nenehno razvija in prilagaja na življenjske okoliščine, tako se tudi umetniško delo razvija, ko je postavljeno v druga razmerja do stvarnosti. Adaptacija, kot jo razume umetnica, ni zgolj praktično dejanje, ampak ima globoko simbolno vrednost. Proces ponovne uporabe del je hkrati dekonstrukcija in konstrukcija, kjer preteklost in sedanjost sobivata v liminalnem prostoru med umetnostjo in funkcionalnostjo. S tem se njena umetniška dela naložijo s svežimi sloji pomena, ki se prepletajo s preteklimi izkušnjami in hkrati ostajajo odprta za nove interpretacije.

V sodobni umetnosti, kjer se produkcija in potrošnja umetniških del odvijata z vedno večjo hitrostjo, projekt Shapeshifting odpira tudi kritičen pogled na teme, kot so delovni pogoji umetnikov, hiperprodukcija, trajnost in psihološki učinki umetnosti. S transformacijo obstoječih umetniških del v nove (uporabne) predmete Novšak ne samo izpodbija konvencionalne umetniške prakse, ampak tudi ponuja vpogled v možnosti umetniškega dela kot orodja tako za osebne kot družbene spremembe. Pri tem ni zanemarljiv širši socialni kontekst, v katerem delujejo mlajše generacije umetnikov. V polju kulturnega ustvarjanja, ki je zaznamovano s hiperprodukcijo, se pojavljajo vprašanja, kot so prostorska stiska, naraščajoče cene materialov in sistem, ki zahteva stalno produkcijo brez ustrezne podpore. Umetnost, ki naj bi bila temelj refleksije in družbenih sprememb, pogosto postane žrtev tega sistema, ko umetniška dela po razstavah končajo v skladiščih, brez pravega mesta v javnem ali zasebnem prostoru. Prav s tem je proces preoblikovanja del, kot ga izvaja umetnica, odziv na ta paradoksalni položaj: namesto da bi umetniška dela ostala v pozabi, se transformirajo v nekaj novega, uporabnega in relevantnega.

V tem procesu se odraža tudi ideja o preseganju avtonomnosti umetniškega dela, kot jo je zasnoval umetnostni teoretik Nicolas Bourriaud v delu Relacijska estetika (1998). Bourriaud opozarja, da umetnost ni ločena od družbenih odnosov, temveč je z njimi tesno prepletena. V kontekstu projekta Shapeshifting umetniška dela niso zgolj avtonomni objekti, temveč tudi del širše družbene mreže, ki, poleg umetnice, njenega osebnega in umetniškega razvoja, prav tako vključuje družbeno okolje, v katerem dela nastajajo in se preoblikujejo. To pa napeljuje na vprašanje delovnih pogojev umetnikov. S tem mislimo predvsem na pomanjkanje dostojnih, finančno dostopnih ateljejskih prostorov, ki bi ustvarjalcem omogočali varno produkcijsko okolje. Veliko državnih, občinskih in tudi zasebnih nepremičnin raje naseljujejo duhovi, kot da bi jih po modelu začasne oskrbe lastniki ponudili v uporabo in vzdrževanje ustvarjalcem iz kulturnega sektorja.

S transformacijo neuporabljenih ali neželenih umetniških del v nove objekte, ki (lahko) najdejo svoje mesto in funkcijo v vsakdanjem zasebnem in javnem življenju, razstava odpira tudi razpravo o ekonomski vrednosti umetniškega dela in umetnikovi sposobnosti za preživetje. Nerazvitost umetniškega trga v Sloveniji ter institucionalna brezbrižnost za podporo in promocijo umetnosti tako doma kot v tujini sta simptoma širšega problema, ki preveva sodobno umetniško produkcijo. Ne glede na to, kako zelo si zatiskamo oči, umetnost na žalost živi znotraj hiperobjekta globalnega kapitalizma.

Umetniki so, tako kot ostali ustvarjalci, ujeti v kolesje nenehnega ustvarjanja, kar pogosto vodi v kreativno izgorelost. Novšak s počasnim, premišljenim preoblikovanjem preteklih del postavlja v ospredje alternativo hiperprodukciji, kjer lahko umetniška praksa temelji na refleksiji in trajnostnem ustvarjanju, ne pa zgolj na nenehnem pritisku, da je treba ustvarjati nekaj novega.
Dela na razstavi se gibljejo v liminalnem območju med estetskim umetniškim objektom in utilitarnim vsakodnevnim predmetom. Njihove oblike spominjajo na pohištvene kose, a se zaradi umetniške obdelave izmikajo enoznačni kategorizaciji. Kovinske konstrukcije so hkrati hladne, industrijske, a tudi subtilno preoblikovane v oblike, ki bi jih lahko srečali v naših domovih. Na primer, kovinska slika (prvotno Dead Coin Painting), prepredena s starimi kovanci, je predelana v špansko steno, ki v tradicionalnem utilitarnem namenu služi kot pregrada za razmejevanje prostora in zamejevanje pogleda med zasebnim in javnim, z delno transparentnostjo pa v novem kontekstu namiguje na prepustnost teh meja. Železni maski sta preoblikovani v samostoječi svetilki, ki s svojo arhaično obliko in svetlobo delujeta kot simbola zaščite in varnosti. Zanimiva je tudi konstrukcija iz železnih gradbenih palic, ki spominja na sarkofag. V procesu predelave je izgubila prvotno zaprto formo, pridobila pa namembnost vitrine ali kabineta kuriozitet. Vanj je umetnica umestila osebne predmete sentimentalne vrednosti, ki hranijo spomine, hkrati pa s predstavitveno funkcijo vabijo k raziskovanju pomenov in zgodb. S sopostavitvijo razstavljenih del, rastlinja in avtoričinih osebnih predmetov se tako vsi elementi v galerijskem prostoru povežejo v dinamično instalacijsko okolje.
Preobrazba umetniških del je tako metafora za širšo družbeno transformacijo, kjer smo vsi soudeleženi v procesu nenehnega prilagajanja in rasti. V tem smislu Shapeshifting deluje kot katalizator osebnih in družbenih sprememb, ki presega zgolj estetsko in funkcionalno vrednost in odpira prostor za globlji razmislek o tem, kako umetnost sooblikuje našo realnost in nam ponuja nove načine sodelovanja in soustvarjanja življenjskih prostorov, v katerih bivamo.

Artist

__________________

Tajda Novšak (1994) je vizualna umetnica, ki se v svoji praksi posveča raziskovanju psiholoških procesov in njihovega prepleta z umetnostjo. Njena dela, ki so po obliki večinoma kiparski objekti iz železa in drugih materialov, temeljijo na simboliki fizičnih kletk, ki izražajo ujetost posameznika v družbene in psihološke spone. Te metaforične strukture izražajo notranje mentalne stiske in omejitve, hkrati pa postajajo sredstvo za njeno nadaljnje raziskovanje procesualne umetnosti.
Leta 2021 je magistrirala iz kiparstva na Akademiji za likovno umetnost in oblikovanje v Ljubljani. Deluje kot vizualna umetnica, ukvarja se z izdelovanjem rekvizitov za gledališke predstave, kratke filme in videospote (Silence: Vocabulary of Madness, Proces{i}). Pogosto sodeluje tudi z raznimi umetniki in oblikovalci, katerim pomaga pri izvedbi umetniških del ali končnih produktov. Zanima jo obdelovanje in raziskovanje tako fizičnih kot psihičnih materialov.

Tajda Novšak: Shapeshifting
2024-11-15 19:00 - 2024-12-20 22:00 | Maribor center / Tkalski prehod 4, 2000 Maribor
Razstava Shapeshifting predstavlja transformacijo umetničinih preteklih del in odpira nova izhodišča za premislek o trajnosti in dolgoročni funkcionalnosti umetniških objektov v sodobni kulturi.
Razstava Shapeshifting predstavlja predelana in preoblikovana pretekla umetniška dela umetnice Tajde Novšak. Temelji na ustvarjalni praksi, ki jo je razvijala med študijem na Akademiji za likovno umetnost in oblikovanje v Ljubljani.
Svoje kiparske prakse ni omejila na tradicionalne tehnike, ampak razvila metodologijo, ki se je osredotočala na preplet umetniškega izraza in psihološkega raziskovanja. Preobrazba umetniških del je tako metafora za širšo družbeno transformacijo, kjer smo vsi soudeleženi v procesu nenehnega prilagajanja in rasti.
V tem smislu Shapeshifting deluje kot katalizator osebnih in družbenih sprememb, ki presega zgolj estetsko in funkcionalno vrednost in odpira prostor za globlji razmislek o tem, kako umetnost sooblikuje našo realnost in nam ponuja nove načine sodelovanja in soustvarjanja življenjskih prostorov, v katerih bivamo.
Producent razstave je Zavod Artopolis v koprodukciji z Galerijo Tkalka.
Razstavo je sofinanciralo Ministrstvo za kulturo RS.

Povezava do originalnega članka

Evergreen večer
2024-11-15 19:30 - 22:30 | Okolica / Hotel Habakuk, Pohorska ulica 59, 2000 Maribor
Večer brezčasnih melodij ob kitari v Hotelu Habakuk
V petek, 15. novembra, vas vabimo na večer elegance in vrhunskih melodij v Hotelu Habakuk. Rok vas bo z nežnim zvokom kitare in toplino svojega glasu popeljal skozi brezčasne uspešnice Slovenije, Hrvaške in sveta.
Ob spremljavi jesenskih prigrizkov in kozarcu mladega vina vas čaka večer prefinjenega užitka, od 19:30 do 22:30.
Pridružite se nam – vstop prost!

Povezava do originalnega članka

STAND UP V BODIFIT CAFFE
2024-11-15 20:00 - 21:30 | Maribor center / BODIFIT Caffe (Na poljanah 20, 2000 Maribor)
Pridružite se večeru smeha z vrhunskimi komiki! David, Luka, Ajda in Jurij vas bodo nasmejali s svojim edinstvenim humorjem, svežimi pogledi in zabavnimi imitacijami. Nepozaben stand-up večer, poln zabave, ki ga ne smete zamuditi!
Pridružite se nam na večeru, polnem smeha in zabave!
Nastopajo:
David Gorinšek – radijski glas in komik, ki prinaša smeh s svojim edinstvenim slogom in iskrivimi šalami.
Luka Dimitrijević – mlad komik s svežimi pogledi na življenje, ki vas bo nasmejal s svojimi edinstvenimi opazkami.
Ajda Peternel – umetnica in komičarka, ki se je preizkusila tudi na največjih festivalih in vas bo osvojila s svojim humorjem in umetniškim pridihom.
Jurij Kaluža – Najmlajši stand-up komik v državi, ki obvlada imitacije in obljublja, da se boste smejali na ves glas.
Kje? BODIFIT Caffe, Na Poljanah 20, Maribor
Kdaj? petek, 15. 11. 2024 ob 20.00
VSTOPNICE:
Cena v predprodaji je 10€, na dan dogodka pa 12€.
Se vidimo!

Povezava do originalnega članka

Muca copatarica in animirana voščilnica s Hano Repše
2024-11-16 10:00 - 13:00 | Maribor center / Vetrinjski dvor, Vetrinjska ulica 30, Maribor
Ustvarite z nami svojo unikatno animirano voščilnico, ki jo lahko pošljete po celem svetu, preko e-pošte ali družbenih omrežjih. Pokažite svojo ustvarjalnost in navdušite vse znance, predvsem tiste, ki jih v decembru ne boste uspeli videti v živo.
Animirani film je čaroben medij, ki združuje zgodbo, sliko in zvok. Z razvojem tehnologije je njegova izdelava postala zelo enostavna in nam ponuja široko paleto možnosti raziskovanja in ustvarjanja gibljivih podob.
Spoznajmo postopek animacije, poglejmo si različne primere animiranih voščilnic in si izdelajmo čisto svoje v tehniki stop animacije. Prijavi se na delavnico, izdelaj unikatno animirano voščilnico in preseneti svoje najdražje.
Naj bo digitalni prostor čim bolj ustvarjalen, spodbuden in navdihujoč.

Povezava do originalnega članka

[DELAVNICA] Osnove programiranja s KUBO robotki
2024-11-16 11:00 - 13:00 | Kulturni inkubator
DELAVNICA KUBOROBITKE
OSNOVE PROGRAMIRANJA S KUBO ROBOTKI
Sobota, 16. november 2024 // 11:00 // Kulturni inkubator
V soboto, 16. novembra 2024, bo v Kulturnem inkubatorju ob 11. uri potekala delavnica kuborobotike, kjer bodo udeleženci s pomočjo posebnih KUBO robotov spoznavali osnove programiranja.
Bi želeli, da vaš otrok razvija veščine sistemskega in računalniškega mišljenja skozi igro z robotki in ob tem spoznava prijatelje ter se zabava? Potem ga prijavite na delavnico spoznavanja s KUBO robotki, ki bo v soboto, 16. novembra 2024, ob 11. uri v Kulturnem inkubatorju na Koroški cesti 18 v Mariboru. Delavnica je namenjena otrokom od 6 do 10 leta starosti in traja 2 uri.
Delavnico bo vodila Tea Lovrečnčič.
O KUBO ROBOTKIH
Kubo robotki so odlično orodje za učenje programiranja in osnov robotike za najmlajše učence osnovnih šol brez uporabe računalnika. Gre za dejavnost, ki naj bi jo potrebovali poklici prihodnosti, trenutno pa je v našem osnovnem šolskem izobraževanju še nimamo vključene.
PRIJAVE: Udeležba je brezplačna, vendar je število mest omejeno, zato so obvezne predhodne prijave, ki jih zbiramo na elektronskem naslovu lina.valant.sicanovic@mkc.si.
Prijave zbiramo do zapolnitve prostih mest oziroma do 13. novembra 2024. Delavnico bomo izvedli v primeru prijave minimalno petih udeležencev. Prijava je potrjena, ko prejmete povratno elektronsko sporočilo. O morebitni neudeležbi nas prosim obvestite vsaj en delovni dan pred načrtovano delavnico.
Vabljeni!

Povezava do originalnega članka

Realistična drama: Shopping and Fucking
2024-11-16 20:00 - 22:00 | Maribor center / Intimni oder GT22, Glavni trg 22, Maribor
Britanska realistična drama, ki je pretresla gledališko sceno. Spolnost, homoseksualnost, prostitucija, vulgarni jezik. Teater v faco.
Shopping and Fucking, britanska realistična drama Marka Ravenhilla iz leta 1996, je s tematiziranjem tabujev kot so spolnost, homoseksualnost in prostitucija ter rabo vulgarnega jezika za čas praizvedbe pretresla britansko gledališko sceno, pozneje pa sooblikovala takratni novi val odrske poetike, »gledališča u fris« in v avditorij zvabila povsem novo občinstvo.
Danes besedilo ostaja živo in izrazito aktualno v njegovi kritiki kapitalizma in boja za preživetje mlajših generacij.
Režiserka: Brina Klampfer Merčnik
Dramaturginja: Nina Kuclar Stiković
Igrajo: Tamara Avguštin, Borut Doljšak, Vid Klemenc, Timotej Novaković, Primož Vrhovec
Koprodukcija: Mini teater, Kulturno umetniško društvo Krik, Javni sklad Republike Slovenije za kulturne dejavnosti
Premiera: 18. februar 2022
Trajanje: 120 minut
Vstopnina: 8 € / 5 € študenti, dijaki, samozaposleni v kulturi, upokojenci / 0 € brezposelni
Nakup vstopnic preko spleta.

Povezava do originalnega članka

Koncert ADI SMOLAR + Duo t & i + Duo D1vja Sv33nja
2024-11-16 20:30 - 23:59 | adi-smolar-visit-maribor
Dvorana GustaF predstavlja: ADI SMOLAR + Duo t & i + Duo D1vja Sv33nja
Adi Smolar: Ni kaj za napisat, Adi Smolar legenda.
Duo t & i: Tajana Stres in Igor Bezget vabita na fresh duo t & i akustično glasbeno potovanje z NoStresovko in Bezgetom, kjer se bo koruza skrivala, fižol bo nagajiv, glasbena sadna kupa pa vas bo posladkala. Ne trudite se ju iskat na spletu, ker ju skorajda ni, pustite se presenetit na štiri oči.
Duo D1vja Sv33nja: Sta neudomačena in nevarna. Liberalca iz konzerve. Južnjaški rock in progresivni pop. Kosmato oprsje in obrita jajca. Člana benda Fox and the Poor Guys, Bratko Zavrnik in Andrej Vilčnik. Sta divja. D1vja Sv33nja.

Povezava do originalnega članka

NA DVORIŠČU
2024-11-17 11:00 - 13:00 | Maribor center / Dvorana generala Maistra
Predstava abonmaja Kekec 2024/2025Abonma Kekec 2024/2025 in izven, Dvorana generala Maistra, Narodni dom
Gospa Romana in gospod Ferdo sta soseda. Oba kmetujeta in na njunem dvorišču je polno živali. Toda dvorišče je razmejeno z ograjo. To pa zato, ker se Romana in gospod Ferdo po značaju in odnosu do živali zelo razlikujeta. Romana ima živali rada, pušča jim, da se prosto gibljejo, jih ne privezuje in ne zapira v kletke. Gospod Ferdo ravna ravno nasprotno. Soseda se zaradi tega ves čas prerekata. Potem pa si gospod Ferdo zlomi nogo in ne more skrbeti sam zase in za živali. Romana mu ponudi pomoč, a to le v primeru, če ji obljubi, da bo spremenil svoj odnos do živali. Romana in živali skrbijo za gospoda Ferda. Ta spozna, da je bil njegov odnos do živali napačen in tudi krivičen.
V predstavo so vključene pesmi o živalih: Muca, Pujs, Petelinček, Kuža Goldi, Goska Neža, Konjiček, Zajček, Krava, Na dvorišču.
Vsaki predstavi abonmaja Kekec sledi še brezplačna delavnica – ustvarjalnica na temo predstave.

Povezava do originalnega članka

Abonma Kekec: Na dvorišču
2024-11-17 11:00 - 13:00 | Maribor center / Dvorana generala Maistra
Predstava abonmaja Kekec 2024/2025
Gospa Romana in gospod Ferdo sta soseda. Oba kmetujeta in na njunem dvorišču je polno živali. Toda dvorišče je razmejeno z ograjo. To pa zato, ker se Romana in gospod Ferdo po značaju in odnosu do živali zelo razlikujeta.
Romana ima živali rada, pušča jim, da se prosto gibljejo, jih ne privezuje in ne zapira v kletke. Gospod Ferdo ravna ravno nasprotno. Soseda se zaradi tega ves čas prerekata. Potem pa si gospod Ferdo zlomi nogo in ne more skrbeti sam zase in za živali.
Romana mu ponudi pomoč, a to le v primeru, če ji obljubi, da bo spremenil svoj odnos do živali. Romana in živali skrbijo za gospoda Ferda. Ta spozna, da je bil njegov odnos do živali napačen in tudi krivičen.
V predstavo so vključene pesmi o živalih: Muca, Pujs, Petelinček, Kuža Goldi, Goska Neža, Konjiček, Zajček, Krava, Na dvorišču.
Vsaki predstavi abonmaja Kekec sledi še brezplačna delavnica – ustvarjalnica na temo predstave.

Povezava do originalnega članka

Objavljen je Javni razpis za izbiro kulturnih projektov, ki jih bo v letu 2025 sofinancirala Mestna občina Maribor
2024-11-18 - 2025-01-08 | Mestna občina Maribor Ulica heroja Staneta 1 Maribor
Objavljen je Javni razpis za izbiro kulturnih projektov, ki jih bo v letu 2025 sofinancirala Mestna občina Maribor (JPR-KUL-2025).
Predmet razpisa je sofinanciranje kulturnih projektov, ki bodo izvedeni v letu 2025 na območju Mestne občine Maribor.
Razpis se nanaša na naslednja področja ustvarjanja in posredovanja javnih kulturnih dobrin:

uprizoritvene umetnosti,
glasbene umetnosti,
vizualne umetnosti,
intermedijske umetnosti,
knjiga,
film in avdiovizualne dejavnosti,
kulturna dediščina,
kulturno-umetnostna vzgoja.

Razpisni rok se zaključi dne 8. 1. 2025.
Informativno srečanje na temo razpisa bo za interesirane prijavitelje organizirano v torek, 26. 11. 2024 ob 10. uri v Vetrinjskem dvoru.
Povezava do razpisa z razpisno dokumentacijo: https://maribor.si/javni_razpisi/javni-razpis-za-izbiro-kulturnih-projektov-ki-jih-bo-v-letu-2025-sofinancirala-mestna-obcina-maribor/.

11. Festival Mladi Maribor: Kakovostno mladinsko delo – okvir da/ne? Kje smo?
2024-11-18 10:00 - 15:00 | Maribor center / Kulturni inkubator, Koroška cesta 18
Namen delavnice je spodbuditi razpravo in refleksijo o kakovostnem mladinskem delu v skladu z Evropsko agendo za mladinsko delo v Sloveniji (EAMD) in nacionalnimi smernicami za kakovostno mladinsko delo.
Mladinski kulturni center Maribor vas v sodelovanju z Mrežo MaMa vabi na delavnico “Kakovostno mladinsko delo – okvir da/ne? Kje smo?”, ki bo potekala v sklopu Festivala Mladi Maribor, 18. novembra 2024, med 10.00 in 15.00 uro, Kulturni inkubator, Koroška cesta 18, Maribor.
Namen delavnice je spodbuditi razpravo in refleksijo o kakovostnem mladinskem delu v skladu z Evropsko agendo za mladinsko delo v Sloveniji (EAMD) in nacionalnimi smernicami za kakovostno mladinsko delo.
Skupaj bomo preučili izzive in priložnosti, s katerimi se soočamo pri implementaciji teh smernic v vsakdanjo prakso mladinskega dela. Prav tako bomo skupaj načrtovali skupne ukrepe in prioritete za prihodnje leto.
Vabljeni, da se nam pridružite pri razpravi in sooblikovanju smernic, ki bodo pomagale izboljšati kakovost našega dela ter prepoznavnost mladinskega sektorja.

Povezava do originalnega članka

Zgodnjegotska arhitektura in umetnost
2024-11-18 17:00 | PEKARNA MAGDALENSKE MREŽE
18. 11. 2024 ob 17.00, Pekarna Magdalenske mreže
Predavanja iz umetnostne zgodovine: Arhitektura in umetnost srednjega veka

Zgodnjegotska arhitektura in umetnost

V ponedeljek, 18. 11. 2024, ob 17.00 vabimo v prostore Pekarne Magdalenske mreže na četrto predavanje iz umetnostne zgodovine v tem ciklu, ko govorimo o arhitekturi in umetnosti srednjega veka.

Arhitektura je pogosto spregledan segment umetnostne zgodovine, čeprav ponuja izjemen pogled na umetnostno dogajanje v različnih obdobjih zgodovine. Arhitektura je namreč ta, ki je zasidrana v prostor in je prisotna in neposredno vidna v našem prostoru in vsakdanu. Nadaljevali bomo s poglavjem zgodnjegotska arhitektura in umetnost in s tem vstopili v svet srednjeveškega stavbarstva.

Brezplačen cikel predavanj na temo zgodovine umetnosti pripravljamo že vrsto let. Srečanja se bodo odvijala tedensko v razponu dveh mesecev. Posamezno predavanje, ki traja dve šolski uri izvajal uni. dipl. umetnostni zgodovinar Simon Žlahtič.

Vabljen_a, da se nam pridružiš!

Stolnica v Lincolnu, Anglija; Avtor: Steve Cadman from London, U.K. – Lincoln Cathedral; licenca: CC BY-SA 2.0; URL: https://commons.wikimedia.org/w/index.php?curid=10893821

Osem predavanj in en terenski ogled bo razdeljen po sklopih:
predromanska arhitektura in umetnost, romanska arhitektura in umetnost I, romanska arhitektura in umetnost II, zgodnjegotska arhitektura in umetnost, viskokogotska arhitektura in umetnost, poznogotska arhitektura in umetnost, srednjeveška arhitektura in umetnost na slovenskem I, srednjeveška arhitektura in umetnost II.

Povezava do originalnega članka

Komedija: Alfa samski
2024-11-18 20:00 - 21:30 | Maribor center / Dvorana generala Maistra, Narodni dom Maribor
Komedija za izven
Kdo potrebuje sovražnike, če imaš prijatelje? Mare, Blaž in Cveto so najboljši kolegi. Ko Marka zapusti punca, mu Blaž in Cveto poskušata pomagati, kot lahko pomaga le pravi moški prijatelj – se pravi zelo malo ali pa sploh ne.
Marko se mora tako spopasti z izgubo ljubezni svojega življenja, kavča in stanovanja, hkrati pa mora preživeti neusahljivo zalogo modrosti in idej, ki jih imata Blaž in Cveto na temo odnosov, ljubezni in hrčkov.
Se bo Marku uspelo pobotati z ljubeznijo njegovega življenja? V večeru polnem domislic, humorja, moške iskrenosti in prijateljskih spletk, se razkrije marsikaj: kaj je to retro-kola, koliko piv lahko spije poročen moški (namig: vse), čigava mama je na Tinderju in zakaj pravi dedci ne potrebujejo navodil. Predvsem pa se razodene še ena vesoljna resnica: da tudi alfa samci niso imuni na čustva.
Megauspešnica, ki je v preteklih nekaj letih več kot 1500-krat spravila v smeh Pariz, Desperate housemen (Razočarani gospodinjci), prihaja v Slovenijo.

Povezava do originalnega članka

Komedija: ALFA SAMSKI
2024-11-18 20:00 - 22:00 | Maribor center / Dvorana generala Maistra, Narodni dom Maribor
Komedija za izven
Kdo potrebuje sovražnike, če imaš prijatelje? Mare, Blaž in Cveto so najboljši kolegi. Ko Marka zapusti punca, mu Blaž in Cveto poskušata pomagati, kot lahko pomaga le pravi moški prijatelj – se pravi zelo malo ali pa sploh ne.
Marko se mora tako spopasti z izgubo ljubezni svojega življenja, kavča in stanovanja, hkrati pa mora preživeti neusahljivo zalogo modrosti in idej, ki jih imata Blaž in Cveto na temo odnosov, ljubezni in hrčkov. Se bo Marku uspelo pobotati z ljubeznijo njegovega življenja?
V večeru polnem domislic, humorja, moške iskrenosti in prijateljskih spletk, se razkrije marsikaj: kaj je to retro-kola, koliko piv lahko spije poročen moški (namig: vse), čigava mama je na Tinderju in zakaj pravi dedci ne potrebujejo navodil. Predvsem pa se razodene še ena vesoljna resnica: da tudi alfa samci niso imuni na čustva.
Megauspešnica, ki je v preteklih nekaj letih več kot 1500x spravila v smeh Pariz, Desperate housemen, v novi preobleki prihaja v Slovenijo.

Povezava do originalnega članka

11. Festival Mladi Maribor: Delavnica preprečevanja izgorelosti v mladinskem sektorju
2024-11-19 10:00 | Maribor center / Kulturni inkubator, Koroška cesta 18
Delavnica bo nadgrajevala vsebine iz delavnice nacionalnega posveta mladinskega sektorja 2024, pri čemer bomo poglobili razumevanje ključnih tematik in razširili praktične vidike obravnave izgorelosti.
Mladinski kulturni center Maribor vas v sodelovanju z društvom Mesto žensk vabi na delavnico preprečevanja izgorelosti v mladinskem sektorju, ki bo potekala v torek, 19. 11. 2024 ob 10. uri v Kulturnem inkubatorju (Koroška cesta 18 – studio, Maribor)!
Delavnica bo nadgrajevala vsebine iz delavnice nacionalnega posveta mladinskega sektorja 2024, pri čemer bomo poglobili razumevanje ključnih tematik in razširili praktične vidike obravnave izgorelosti. Dogodek je namenjen ozaveščanju in krepitvi mladinskih organizacij za preprečevanje izgorelosti ter boj proti njej.

Povezava do originalnega članka

Rudolf Maister - mariborska legenda
2024-11-19 18:00 | Okolica
Počastite spomin na Rudolfa Maistra

Po sledeh mariborske legende: Rudolf Maister – junak, pesnik, in bojevnik za svobodo.

Ob 150. letnici rojstva in 90. obletnici smrti generala Rudolfa Maistra smo pripravili literarno-zgodovinski dogodek Rudolf Maister – mariborska legenda, kjer bomo skozi Maistrovo življenjsko zgodbo in njegove pesmi poklonili enemu največjih slovenskih narodnih junakov, ki je z borci za severno mejo izboril življenje pod svobodnim soncem.
Literarno-zgodovinski dogodek, ki ga je pripravila dramaturginja Drame SNG Maribor Maja Borin in je pospremljen z dokumentarnim gradivom UKM in Pokrajinskega arhiva Maribor, bosta vodila dramska igralca mariborske Drame Minca Lorenci in Vojsko Belšak.
Vljudno vabljeni na počastitev spomina na Rudolfa Maistra – mariborsko legendo, ki se je s svojimi pogumnimi in zgodovinsko prelomnimi dejanji vpisal med najvidnejše slovenske osebnosti 20. stoletja.
Pridružite se nam:

19. novembra 2024 ob 18. uri v Knjižnici Šentilj
26. novembra 2024 ob 19. uri v Knjižnici Hoče
3. decembra 2024 ob 18. uri v Knjižnici Rače

Povezava do originalnega članka

Delavnica kritične medijske pismenosti
2024-11-20 11:00 | raum AU
20. 11. 2024 ob 11.00, raum AU
Delavnica kritične medijske pismenosti
V sredo, 20. 11. 2024 ob 11.00 izvajamo delavnico kritične medisjke pismenosti v raum AU v Slovenj Gradcu.

Kritična pismenost je koncept, ki pismenosti kot referenci za branje in ustvarjanje tekstov, dodaja kritičnost kot eksplicitno etično in politično dimenzijo. Opozarja, da je jezik, dostop do informacij in znanja ena ključnih osi vzpostavljanja razmerij moči v družbi, po kateri se izvaja dominacija, izključevanje ter nasilje. Razvijanje kritične pismenosti omogoča zmožnost kritičnega branja informacij in različnih manipulativnih besedil kot tudi zmožnost samostojnega ustvarjanja besedil in družbeno-angažiranih akcij, s katerimi lahko aktivno in odgovorno sodelujemo v družbi v različnih kontekstih.
Na delavnici bomo govorile_i o medijih, ki jih udeleženci_ke trenutno spremljajo in tistih, ki so se jim zdeli pomembni v različnih obdobjih njihovega življenja. Skupaj bomo ugotavljali_e, kako se je medijska krajina spreminjala in kako je družbeno-politični sistem povezan z mediji in načini poročanja. Naslovljen bo pojav raznolikih vrst medijev ter kredibilnost različnih vrst medijev. Raziskovale_i bomo, kako se udeleženci_ke delavnice znajdejo v trenutni poplavi novic in raznovrstnih prispevkov, kako se soočajo z digitalizacijo in na kakšne načine informiranja trenutno prisegajo. Odprta bo tema medgeneracijske primerjave v načinih spremljanja medijev, informiranja, dojemanja in razumevanja besedil.

Delavnica je del projekta Za kritično medijsko pismenost!, ki ga sofinancira Ministrstvo za kulturo RS.

Povezava do originalnega članka

11. Festival Mladi Maribor: Delavnica kolažne montaže
2024-11-20 18:00 | Maribor center / Kulturni inkubator, Koroška cesta 18
Iz kolažev bo nastal skupni izdelek v obliki fanzina oz. zina.
Vabimo vas, da se nam 20. novembra 2024 ob 18. uri pridružite na delavnici kolažne montaže v Kulturnem inkubatorju na Koroški cesti 18 (studio)!
Dogodek je brezplačen! Na delavnici bodo udeleženci iz najrazličnejših fotografij in grafik izrezanih iz knjig, časopisov, revij in podobnih tiskovin v tehniki kolažne montaže sestavljali domišljijske podobe ter ustvarjali unikatne vizualne zgodbe, ki jih bomo opremili s poljubnim tekstom ali besedami.
Iz kolažev bo nastal skupni izdelek v obliki fanzina oz. zina. Kot vedno je dogodek brezplačen, med delavnico pa bodo na voljo tudi prigrizki in pijača. Beseda fanzin je skovanka, nastala iz angleških besed fan (ljubitelj, oboževalec) in magazine (revija).
Prijave zbiramo do ponedeljka, 18. novembra 2024 na naslov: katarina.kocbek@mkc.si.

Povezava do originalnega članka

Ožuljeni jezik s Petro Bauman
2024-11-21 19:00 - 22:00 | Vetrinjski dvor
VEČER SLAM POEZIJE
Novembrski Ožuljeni jezik z gostjo Petro Bauman
Torek, 21. november 2024 // 19.00 // Vetrinjski dvor
Še najbolj pa bom šel tja, kjer se ljudje ne nehajo smehljati,
kjer še gorijo divji ognji
in kjer te neznane roke še potegnejo v ples.
(Petra Bauman, Pot)

Ožuljeni jezik je cikel literarnih prireditev s slamovsko poezijo in uveljavljenimi pesniškimi gosti ter gostjami, ki ga že od leta 2016 izvajajo Mladinski kulturni center Maribor v sodelovanju s pesniškim društvom Slam zverine, Narodnim domom Maribor, KUD Codo in Bando ferdamano. Novembrski Ožuljeni jezik bo potekal v Vetrinjskem dvoru v klubu BarCoda, v torek, 21. novembra 2024, s pričetkom ob 19.00 uri.
Literarni dogodek je odprt za vse slamovske pesnice in pesnike, ki bi se ponovno ali prvič želeli predstaviti z izvirno avtorsko poezijo. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin. Dogodek bo moderirala Mojca Frim, članica improligaške skupine Banda Ferdamana, z literarnim gostjo tokratnega Ožuljenega jezika Petro Bauman pa se bo o pravkar izdani knjigi njene poezije z naslovom Dan v zalivu (Hiša poezije, 2024) pogovarjala urednica, moderatorka in nekdanja urednica revije Liter Jezika Ajda Strajnar.

O PETRI BAUMAN
Petra Bauman se je rodila leta 1979 v Mariboru. Je pesnica, moderatorka, diplomirana novinarka, ki svoje delo vseskozi kombinira s svojo veliko ljubeznijo – gledališčem kot gledalka in kot igralka. Leta 2008 je pri založbi Pivec izdala svojo prvo pesniško zbirko z naslovom Januar. Njena druga zbirka Paradiž je izšla s pomočjo spletne kampanje pod okriljem platforme za financiranje kreativnih idej Adrifund leta 2019. Za kratko zgodbo Rojstni dan je prejela nagrado Onino pero 2024. Pravkar je izšla njena tretja pesniška zbirka z naslovom Dan v zalivu – zbirka je izšla pod okriljem založbe Hiša poezije v zbirki v knjižni zbirki Sončnica, vsa nora od svetlobe v okviru razpisa “Sončnice 2024”, za objavo jo je izbrala Kristina Kočan. Pesmi Petre Bauman so prevedene v hrvaški in nemški jezik.
Vabljene in vabljeni na novembrski Ožuljeni jezik!

Dogodek organizira MKC Maribor – MKC Črka v sodelovanju z Bando ferdamano, Narodnim domom Maribor, Kud Codo in s finančno podporo Mestne občine Maribor ter Ministrstva za izobraževanje, znanost in šport – Urada RS za mladino. Dogodek spada v sklop literarnih prireditev MKC Črka, ki jih sofinancira Javna agencija za knjigo.
Dodatne informacije: petra.kolmancic@mkc.si.

Povezava do originalnega članka

11. Festival Mladi Maribor: Potopisni mladinski večer
2024-11-21 19:00 - 22:00 | Maribor center / Kulturni inkubator, Koroška cesta 18
Na mladinskem družabnem večeru o Indoneziji.
Z veseljem te vabimo na mladinski družabni večer, kjer bomo skupaj raziskovali čudovito deželo Indonezijo! Pri tem nam bo pomagala Tjaša Lah, popotnica po srcu in duši, ki je tam preživela kar cel mesec.
Kdaj? 21. novembra 2024 ob 19. uri Kje? Kulturni inkubator (Koroška cesta 18) Na programu bo zanimiv potopis, kjer bomo skozi Tjašine pripovedi in fotografije odkrivali čare Indonezije – od njenih rajskih plaž, živahnih mest do skrivnostnih templjev in bujne narave. Poleg tega pa ne bo manjkalo dobre družbe in seveda okusnih prigrizkov!
Vabljeni vsi, ki želite preživeti prijeten večer v družbi sovrstnikov in se hkrati podati na nepozabno popotovanje po eni najbolj raznolikih dežel na svetu. Kot vedno je dogodek brezplačen, med in po predavanju pa bodo na voljo tudi družabne namizne igre.
Ne pozabite na dobro voljo, veliko radovednosti in seveda prijateljev, saj bo večer še bolj zabaven v večji družbi! Pridruži se nam!

Povezava do originalnega članka

1na1: GUŠTI & TOMI M.
2024-11-21 20:00 - 22:00 | Maribor center / Dvorana generala Maistra, Narodni dom Maribor
Tomi Meglič, frontman skupine Siddharta, in Miha Guštin Gušti, nekdanji član skupine Big Foot Mama, ena na ena o glasbi, preko glasbe.
Glasbeni dialog dveh prvakov slovenskega koncertnega rocka, avtorjev, ki sta praktično napisala devetdeseta leta ter s Črnim tulipanom in Platino postavila nove temelje slovenske ljubezenske rock lirike.
Nekdaj glasbena rivala, tokrat na odru skupaj vsak s svojo kitaro obujata spomine in iščeta nove dimenzije not in poezije.
Vljudno vabljeni!

Povezava do originalnega članka

Dobro jutro, travnik 3+
2024-11-22 17:00 | Velika dvorana
Lutkovni koncert

Anja Štefan / Koprodukcija z Moment

Pesniško raziskovanje življenja na travniku in ob travniških mlakah – od jutra do večera – z živo glasbo in lutkami.
V predstavi lahko prisluhnemo prvič uglasbenim pesmim iz znanih zbirk Anje Štefan. Druščina godcev otrokom predstavi življenje na travniku: bogat nabor cvetlic in žuželk ter majhnih živali, ki bivajo v luknjah, med travo in ločjem ter ob travniških mlakah. Z igro ugank otroci sodelujejo pri spoznavanju od jutra do večera migotajoče in žvrgoleče narave. Rastlinje se sramežljivo razpira v jutranji rosi, čez dan bogato razpre svoje cvetove in na malico vabi roje žuželk, ki jih
spremljajo marljive miške, pogumni polži in lene žabice. Dobro jutro, travnik!

Nakup kart

Povezava do originalnega članka

Igor Štromajer: 3¦×Fń–Qé3=Miá+
2024-11-22 18:00 - 2025-01-11 13:00 | Maribor center / artKIT, Glavni trg 14, Maribor
Odprtje razstave in predstavitev knjige: Igor Štromajer: 3¦×Fń–Qé3=Miá+
Vljudno vabljeni na odprtje samostojne razstave in predstavitev knjige Igorja Štromajerja 3¦×Fń–Qé3=Miá+, ki bo v petek, 22. novembra 2024, ob 18. uri v razstavišču artKIT.
Razstava ×›lëśßwp^Ů ßc W Ýc}=ďnău Ýľ ďnÝ +Î×Ö÷}=÷ č ª 6ŐP íŐ¦§]s[)m}=ă{ ›u ï¬¦¹^°_÷ï é–Łnß 3
Štromajer razstavlja naključne predmete, ki jih električni pesnik potrebuje za svoje delo ter dele strojev in odmrle računalniške opreme, ki so procesirali njegove unikodne pesmi in sodelovali pri nastajanju zbirke poezije.
Avtorjevo osnovno izhodišče namreč je, da (para/ne)umetnost ne biva samo v ideji, v konceptu, torej ne zgolj v nominalnem in deklariranem, v sebi sami, ampak enakovredno tudi v orodjih in strojih, ki jo proizvajajo. Stroji, ki jo generirajo, so njen nepogrešljiv sestavni del.
Zbirka poezije Osrednji del odprtja razstave je predstavitev zbirke poezije, knjige s sto in eno pesmijo, ki sta jih skupaj napisala človek in stroj.

Povezava do originalnega članka

Območje človeka
2024-11-22 20:00 - 21:00 | Maribor center / Intimni oder GT22, Glavni trg 22, Maribor
»V trenutku se zavem, katero živalsko vrsto pravzaprav zastopam.«
Izvrsten pripovedovalec, igralec Gregor Zorc, nas v pripovedovalski predstavi Območje človeka vodi po stranpoteh ter nepričakovanih zavojih pripovedi o živali in človeku, njunem odnosu. Žival in človek, iz oči v oči. Človek, ki posluša, in žival, ki govori. Tista žival, ki naivno vstopi v »območje človeka«, v teater, ki traja, vse dokler ne odjekne usodni strel.
V pripovedni trop Gregorja Zorca se bo v tem večeru ujela večina živali, s katerimi se je srečal v letih svojega odrskega ustvarjanja. Dobrodošli v svetu pripovedovanja, ki nastane sproti. In vsakič drugače.
Idejna zasnova, besedilo, pripoved: Gregor Zorc
Produkcija: Cankarjev dom v okviru 26. Pripovedovalskega festivala
Trajanje: 60 min
Vstopnina: 8 € / 5 € študenti, dijaki, samozaposleni v kulturi, upokojenci / 0 € brezposelni
Vstopnice na spletu.

Povezava do originalnega članka

11. Festival Mladi Maribor: Koncert RANR
2024-11-22 20:00 - 22:00 | Maribor center / Kulturni inkubator, Koroška cesta 18
Brezplačni koncert skupine RANR
Pridruži se nepozabnemu glasbenemu večeru z edinstveno petčlansko zasedbo RANR, ki prepleta netradicionalne glasbene žanre in estetiko ter ustvarja popolno sinergijo evforije, nostalgije in urbanega pridiha.
RANR od leta 2023 navdušujejo poslušalce, odkar so s singlom F.L.C. osvojili radijske postaje in srca oboževalcev. Njihov drugi single Dolgo ne je okrepil val navdušenja, ki ga poganjajo člani Neli, Shiro, Tadej in Marko (na kvadrat).
Pridruži se nam 22. novembra 2024 ob 20. uri v Kulturnem inkubatorju (Koroška cesta 18, studio)!
Vstop je BREZPLAČEN! Prepusti se valovom glasbe!

Povezava do originalnega članka

47 minut, Maistrova akcija za Maribor
2024-11-23 18:00 | Maribor center / pred Pošto Slovenije, Slomškov trg 10, 2000Maribor
Pridružite se nam v soboto, 23. novembra 2024, ob 18:00 pred Pošto Slovenije na Slomškovem trgu 10 v Mariboru.

Vlada Republike Slovenije je 2024 razglasila za Maistrovo leto. V Mariboru, ki je bil osrednja točka njegovega delovanja, s skupnimi močmi pripravljamo doživljajsko uprizoritev dogajanja izpred 106 let. V noči iz 22. na 23. november 1918 je Maister z razorožitvijo zelene garde (t. i. Schutzwehra) dokončno prevzel nadzor in oblast v mestu. Premišljeno zasnovana in odlično vodena akcija je stekla ob 4. uri zjutraj in je potekala le 47 minut. Maribor je postal slovensko mesto.
Dokumentarno-umetniška uprizoritev razorožitve zelene garde 23. novembra 1918.
Režija: Matjaž Latin
Video: Rok Predin
Nastopajo:

Matevž Biber, Davor Herga, Julija Klavžar, Kristijan Ostanek, Nejc Ropret, Vladimir Vlaškalić, Gorazd Žilavec (Drama SNG Maribor), Miha Bezeljak, Uroš Kaurin (Lutkovno gledališče Maribor)
Dijaki Prve gimnazije Maribor
Člani KD Toneta Partljiča Pekre-Limbuš
Pihalni orkester Pošta Maribor

Kolofon:

Glasbena priredba: Valter Kukovič (Glasbena šola Slovenska Bistrica)
Kostumografinja: Suzana Rengeo (SNG Maribor), Gordana Gašperin
Garderoba: Vesna Celcer, Vesna Novitovič, Tanja Skodič (SNG Maribor)
Maska: Špela Junger (SNG Maribor)
Rekviziti: Dane Radulović (SNG Maribor)
Inspicient: Jernej Jerovšek (SNG Maribor)
Luči in tehnika: Narodni dom Maribor, Soundbiro
Tehnični koordinator: Jože Skralovnik (Narodni dom Maribor)
Vsebinska in strokovna pomoč: dr. Vlasta Stavbar (Univerzitetna knjižnica Maribor)
Snemalna oprema in ekipa: Inštitut za medijske komunikacije, FERI, Univerza v Mariboru
Oblikovanje: Dejan Štampar
Koordinacija: mag. Klemen Brvar, Maja Nemec (Mariborska knjižnica)
Pomoč pri koordinaciji: Špela Lešnik, Matjaž Partlič (SNG Maribor)

Partnerji v projektu
Mestna občina Maribor, Mariborska knjižnica, SNG Maribor, Lutkovno gledališče Maribor, Univerzitetna knjižnica Maribor, Narodni dom Maribor, Vojaški muzej Slovenske vojske, Mladinski kulturni center Maribor, Pokrajinski muzej Maribor, Sinagoga Maribor, Umetnostna galerija Maribor, Pokrajinski arhiv Maribor, Muzej narodne osvoboditve Maribor, Inštitut za medijske komunikacije (FERI, Univerza v Mariboru), KD Tone Partljič Pekre-Limbuš, Tehniški muzej Slovenije, Zveza društev general Maister, Prva gimnazija Maribor, JSKD Maribor, Zavod za varstvo kulturne dediščine Slovenije, Območna enota Maribor, Javni holding Maribor – Snaga in Marprom, Zavod za turizem Maribor, Europlakat, Soundbiro, Pošta Slovenije

Povezava do originalnega članka
